A NA NONA CAKACAKA NA I TALATALA
· A I talatala gugumatua
· E so na ka e taura na gauna me qai veisau. Na I vola I vakadinadina e dolava na katuba nikua, me vaka ga na kena a dolava na veitakuba eso ena I matai ni drau ni yabaki. E gadreva beka o Paula nai vola I vakadinadina me ciqomi rawa kina e Koronica (2 Koronica 3:1)
· E tu vua vola vakadinadina kaukauwa duadua: vei ira na kai Koronica vakataki ira (2 Koro. 3:2). Sa vakavoui na lomadra ena loloma ni Kalou ena nona dau vunau na I apositolo kei iratou na nona I tokani (2 Koronica 3:3).
· O Paula kei ira na nona I tokani era “I talatala gugumatua ni tutaka na veiyalayalati vou” (2 Koro. 3:6). A veiyalayalati lagilagi, ka vola na Yalo Tabu ena lomada ki na bulatawamudu.
· Ia ko ira e so era muria e dua tale na veiyalaya -lati, o koya ka tutaka na vakabulai ena vuku ni cakacaka ni Vunau ka volai ena vatu, a vu ni nodra sega ni kila rawa a lagilagi ni nona loloma (2 Koro. 3:7-9).
· Na veika vakarerevaki ena veiqaravi
· O Paula e kila ka vosota na veika vakarerevaki ka salavata kei na veiqaravi. Ia e kila ni yaga na veika rerevaki oqo, ka colata ga ena vuku ni nona lomani ira na tamata me solia ki vei ira na I nuinui me ra rawata na bula tawamudu (2 Koro. 4:15). Kena I kuri ni vakadeitaki koya na veivuke ni Kalouv (2 Koro. 4:7-9): Keitou sa bukidruadruataki, lomaocaoca, vakacacani, vakabalei sobu; ia keitou sa sega ni drigiti, sega ni yalolailai, seg ani biu laivi, seg ani vakarusai
· Na kosipeli e vunataka na tamata malumalumu ka me vakarokorokotaki duadua ga kina na Kalou.
· Na veika dredre e “rarawa mamada sa dede vakalailai sara ga” me da rawata kina na serau levu sa uasivi cake vakalevu sara ka tawa mudu (2 Koronica 4:14-18).
B NA NODRA I TAVI NA LEWE NI LOTU
· Dautukuna na veivinakati
· Na kaukauwa ka dodonu me vauca tu bula ni soqosoqo lotu ( kei ira vakayadua na lewena) oqo:  “Ni sa rawai keitou na loloma I Karisito” (2 Koronnica 5:14). Na cava soti e tiki ni loloma oqo, ka cava talega e rawai keda?
(1) O Karisito e solia nona bula ni lomani keda. Oqo na ka e rawai keda me da bula ena Vukuna (2 Koronica 5:14-15).
(2) O Karisito sa buli keda vou. Oqo na ka e rawai keda me da biuta tani na noda bula makawa (2 Koro. 5:17)
(3) O Karisito sa vakaveinakatitaki keda kei na Kalou. Sa rawai keda me da vunautaka na veivinakati (2 Koro. 5:18-20).
· Na loloma I Karisito, sa liutaki keda ki na veisau vakaoti ni bula. Na bulataki ni loloma I Karisito sa liutaki keda talega me da wasea na loloma ko ya kei ira na wekada, ka masuti ira me ra ciqoma na I tukutuku ni nuinui: “Mo dou veivinakati kei na Kalou” (2 Koro. 5:20).
· Kacivi me bula vakatabui
· Kacivi ki na bula vakatabui e tara e vuqa sara na ka ena bula ni veisiga ni talatala kei na lewe ni lotu:
(1) Vosota na veika dredre (2 Koro. 6:4-5)
(2) Vuataka na vua ni Yalo Tabu (2 Koro. 6:6)
(3) Daudina ka yalododonu (2 Koro. 6:7)
(4) Tudei tu ena veidraki ni bula kecega (2 Koro. 6:8-10)
(5) Dolava na lomada ki vei ira na wekada (2 Koro. 6:11-13)
(6) Tawasei mai na nodra veitemaki na I tamata ca (2 Koro. 6:14-15)
· E kumuna vata e vica na tikina mai na Veiyalayalati Makawa o Paula me vola kina na I soqoni ni nona kacivi ki na bula vakatabui kei na kena I sau (2 Cor. 6:16-18):
(1) Kacivi: Lako tani mai na vanua valavala ca; Tawasei iko mai vei ira na tamata ivalavala ca: Kakua ni tara na ka e sega ni savasava
(2) Kena I sau: Au na tiko kei iko: Au na nomu Kalou: O na noqu tamata: Au na ciqomi iko: Au na Tamamu
C NA I SAU NI CAKACAKA VATA
· Vakacegu kei na reki
· Dina ga ni sotava na veika rarawa, o Paula e reki vakalevu (2 Koro. 7:4). Na cava e vakavuna na reki oqo?
· O Paula e a vola e dua na ivola kaukauwa sara ki Koronica koya era rui rarawataka (2 Koro. 7:8). Ia na rarawa oya e tuberi ira ki na veivutuni (2 Koro. 7:9-10). Oqo e vakavuna me veisau vakaoti sara na nodra veiwekani kei Paula ka vakakina o ira vakai ira (2 Koro. 7:11-12).
· Sa kauta ga mai na vakacegu ki vei ira kece sara. O Taito, nai tokani nei Paula sa vakacegui talega (2 Koro. 7:7). O Paua e vakacegu ena nona yaco mai ko Taito (2 Koro. 7:6). O ira maiKoronica era vakacegu, ka kauta mai na vakacegu ki vei Paula (2 Koro. 7:13).
· Ia ko Paula e sega ni qara me vakalevulevui kina. Era reki na lewe ni lotu ena vakacegu kei na marau, baleta “na Kalou o koya sa vakacegui ira era sa vakabalei sobu” (2 Koro. 7:6a).
